**Република Србија**

**Општина Горњи Милановац**

**УПУТСТВО**

**ЗА ПРИПРЕМУ БУЏЕТА ОПШТИНЕ ГОРЊИ МИЛАНОВАЦ ЗА 2018. ГОДИНУ**

**31. јул 2017. године**

**Горњи Милановац**

**Законски основ**

Поступак припреме и доношења буџета локалне власти уређен је Законoм о буџетском систему систему ("Сл.гласник РС", број 54/2009, 73/2010, 101/2010, 101/2011, 93/2012, 62/2013, 63/2013–испр., 108/2013, 142/2014, 68/2015, 103/2015 и 99/2016).

На основу члана 31. Закона, по буџетском календару, министар финансија доставља Упутство за припрему Oдлуке о буџету локалне власти као и Фискалну стратегију до 5. јула текуће године. Упутство садржи:

1) основне економске претпоставке и смернице за припрему одлуке о буџету локалне власти;

2) методологију израде одлуке о буџету локалне власти;

3) методологију израде предлога финансијског плана корисника средстава буџета локалне власти;

4) услове за укључивање капиталних пројеката у буџет локалне власти.

Уколико Одлука о буџету локалне власти буде супротна смерницама из Упутства у делу којим се локалној власти дају смернице за планирање укупног обима прихода, масе средстава за плате, броја запослених и субвенција у одлуци о буџету, министар може привремено обуставити пренос трансферних средстава из буџета Републике Србије, односно припадајућег дела пореза на зараде и пореза на добит правних лица, до момента док се одлука о буџету не усклади са упутством.

Чланом 40. Закона о буџетском систему предвиђено је да по добијању Фискалне стратегије, локални орган управе надлежан за финансије доставља директним и индиректним корисницима буџета **Упутство за припрему буџета**, које треба да садржи:

* основне економске претпоставке и смернице за припрему нацрта буџета локалне власти;
* опис планиране политике локалне власти;
* процену прихода и примања и расхода и издатака буџета локалне власти за буџетску и наредне две фискалне године;
* обим средстава које може да садржи предлог финансијских плановима директних и индиректних буџетских корисника за буџетску годину, са пројекцијама за наредне две фискалне године;
* смернице за припрему средњорочних планова директних корисника средстава буџета локалних власти;
* поступак и динамику припреме буџета и предлога финансијских планова директних буџетских корисника;
* начин на који ће се у образложењу исказати родна анализа буџета локалне власти;
* начин на који ће се исказати програмске информације.

Чланом 41. Закона дефинисано је да су индиректни корисници средстава буџета локалне власти обавезни да припреме предлог финансијског плана на основу смерница које се односе на буџет локалне власти.

Директни корисници обавезни су да, у складу са смерницама и роковима, траже од индиректних корисника за које су одговорни, да доставе податке неопходне за израду предлога финансијског плана директног буџетског корисника. Истим чланом је предвиђено и да локални орган управе надлежан за финансије може да тражи непосредно од индиректних буџетских корисника податке о финансирању који су неопходни за припрему предлога буџета локалне власти.

У складу са чланом 27в. Закона о буџетском систему Влада сваке фискалне године подноси Народној скупштини Фискалну стратегију. Главни циљеви Фискалне стратегије су:

1. утврђивање краткорочних и средњорочних циљева фискалне политике Владе за период од три узастопне фискалне године, почев од фискалне године за коју се Фискална стратегија подноси;
2. пружање детаљног објашњења о усклађености наведених средњорочних циљева са фискалним принципима и правилима утврђеним овим законом;
3. процена утицаја фискалне политике на међугенерацијску расподелу дохотка, као и процена одрживости фискалне политике.

Буџетским календаром, који је утврђен чланом 31. Закона о буџетском систему, предвиђено је да Влада Републике Србије до 15. jуна 2017. године усвоји Фискалну стратегију за 2018. годину са пројекцијама за 2019. и 2020. годину, и достави је Народној скупштини на разматрање, као и локалној власти. У овом року влада није усвојила Фискалну стратегију. Такође, до истека законског рока, 5. jула 2017. године, Министарство надлежно за послове финансија није доставило локалним самоуправама Упутство за израду буџета за 2018. години. Из тог разлога процес планирања буџета Општине Горњи Милановац започиње на основу Фискалне стратегије за 2017. годину са пројекцијама за 2018. и 2019. годину, као и **Програма економских реформи за период од 2017. до 2019. године** који је донела Влада РС и који је размотрен са ЕУ 23. маја 2017. године.

Приоритетне структурне реформе организоване су у осам кључних области:

* управљање јавним финансијама;
* инфраструктура;
* развој сектора пољопривреде, индустрије и услуга;
* пословни амбијент и борба против сиве економије;
* технолошка апсорпција и иновације;
* трговинска интегрисаност, запосленост и тржиште рада;
* социјално укључивање, смањење сиромаштва и
* промовисање једнаких могућности.

Према подацима објављеним на сајту Министарства финансија од 28. јуна 2017 године, а које је припремио Сектор за макроекономске и фискалне анализе и пројекције

у првом кварталу 2017. године остварен је међугодишњи раст привредне активности од 1,2%.

У првом кварталу 2017. године убрзан је раст домаће тражње, пре свега приватне потрошње, што је резултат раста животног стандарда становништва. То потврђују и реални раст зарада и запослености у приватном сектору, раст новоодобрених кредита становништву (готовинских и стамбених), као и раст промета у трговини на мало. Приватне инвестиције такође доприносе расту домаће тражње, док је допринос јавних инвестиција негативан, услед нешто слабијег извршења капиталних расхода као последица неповољних временских услова.

Према подацима из Централног регистра обавезног социјалног осигурања просечан број формално запослених у априлу 2017. године повећан је за 3,1% , што је у потпуности резултат раста запослености у приватном сектору (5,4%), док је у јавном сектору број запослених смањен за 1,6%. У периоду јануар-април просечан број запослених је повећан за 2,7%. Истовремено, раст запослености забележен је у прерађивачкој индустрији, трговини и др, што је у складу са повољним економским кретањима у овим секторима.

У прва четири месеца 2017. настављен је стабилан нето прилив страних директних инвестиција уз благи раст (4,3%), а претежно су усмерене у извозно оријентисане делатности.

**Програм економских реформи за период од 2017. до 2019. године** предвиђа да се у 2017. години настави са консолидацијом јавних финансија. У процесу рационализације броја запослених у оквиру опште државе предвиђено је смањење за око пет хиљада људи. Наставиће се и процес реструктурирања јавних и некадашњих друштвених предузећа како би се смањило оптерећење јавних финансија и целе привреде које ова предузећа тренутно представљају. Законом о финансирању локалних самоуправа прерасподељен је приход по основу пореза на зараде у корист буџета Републике у износу од око 5 млрд динара. Осим смањења дефицита опште државе, циљ ове мере је да се подстакну локалне самоуправе да унапреде прикупљање прихода у својој надлежности, пре свега пореза на имовину, и побољшању стањa својих финансија.

Од посебног значаја за продуктивно запошљавање у наредном периоду јесте усаглашавање политика запошљавања, образовања и научно-технолошког развоја ради прилагођавања нивоа знања и вештина и запошљавања према потребама тржишта рада. С тим у вези у наредном средњорочном периоду очекују се реформе у области тржишта рада и образовног система, посебно увођење система дуалног образовања, којим ће се обезбедити повезаност квалификоване радне снаге са стварним потребама тржишта рада. У наредном периоду очекује се да ће раст реалних нето зарада у приватном сектору пратити раст продуктивности у привреди. Спорији раст реалних нето зарада од раста реалног БДП, као и раст зарада у складу са растом продуктивности утицаће на смањивање јединичних трошкова рада и на побољшање конкурентске позиције земље.

Процењује се да ће инфлација остати ниска и стабилна и у нaредном периоду, као и да ће се до краја 2017. године наћи у границама циља (3,0% ± 1,5 п.п.), а затим наставити кретање унутар тих граница до краја периода пројекције, тј. до краја 2019. године.

Такође, **у склопу реформе јавне управе,** усвојиће се законска решења којима се уређује систем зарада у сектору државе, систем платних разреда, унапређење регистра запослених у јавном сектору, каталогизација радних места, одређивање максималног броја запослених и план смањења односно оптимизације структуре запослених у сектору државе.

**Влада Републике Србије, 20. јуна 2017. године донела је Одлуку о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2017. годину.** Јединице локалне самоуправе које имају број запослених испод предвиђеног оптимума добиле су простор за ново запошљавање, док оне изнад тог броја морају и ове године да смањују број запослених. **До краја ове године на локалу је предвиђено укупно смањење броја запослених од 2.500.**

**Према напред наведеној Одлуци, за 2017. годину** **максималан број запослених** на неодређено време у систему локалне самоуправе **општине Горњи Милановац износи 491.**

Општи циљеви реформе система плата у јавном сектору су: смањење неједнакости у платама, односно стварање правичности кроз увођење принципа једнака плата за једнак рад, јачање контроле буџета и управљивост масом плата и повећање транспарентности система. Поред тога, шири циљ реформе јавне управе у чији контекст се смешта реформа плата јесте и јачање учинка и делотворности јавне управе. Подаци у Регистру запослених ће бити допуњени називима и описом послова из каталога радних места и звања у јавном сектору (по областима). Каталози представљају попис, класификацију и вредновање радних места, што је један од најважнијих корака у спровођењу реформе платног система.

Основни циљеви економске и фискалне политике Владе у наредном трогодишњем периоду су:

* одржавање макроекономске стабилности
* заустављање даљег раста дуга и успостављање тренда његовог смањења
* наставак примене структурних реформи, посебно у домену јавних предузећа, као и подизање ефикасности јавног сектора

Имајући у виду да је законски рок да локални орган надлежан за финансије буџетским корисницима достави Упутство за припрему Нацрта буџета 1. август 2017. године, приступило се његовој изради полазећи од Фискалне стратегије за 2017. годину са пројекцијама за 2018. и 2019. годину.

Законoм о буџетском систему дефинисано је да фискални дефицит локалне власти може настати само као резултат јавних инвестиција и не може бити већи од 10% њених прихода у тој години. За одобрење фискалног дефицита изнад наведеног износа, само уколико је оно резултат реализације инвестиција, извршни орган локалне власти може да поднесе захтев Министарству финансија најкасније до 1. маја текуће године за наредну буџетску годину.

Приликом припреме предлога финансијски планова треба имати у виду Уредбу Владе Републике Србије о привременој обустави припадајућег дела пореза на зараде, односа преноса трансферних средстава из буџета Републике Србије локалној самоуправи која је донета 5. јуна 2013. године. Овом Уредбом се уређује поступак привремене обуставе припадајућег дела пореза на зараде, односа преноса трансферних средстава из буџета Републике Србије локалној самоуправи у случајевима да се зараде не исплаћују, или да се не спроводи политика запошљавања у складу са утврђеним програмима јавних предузећа, односно ако се установи да нису испоштовани рокови за измирење обавеза према привредним субјектима утврђени законом којим се уређују рокови измирења новчаних обавеза у комерцијалним трансакцијама.

**Пројекција основних макроекономских показатеља Републике Србије преузета из Фискалне стратегије за 2017. са пројекцијама за 2018. и 2019.г.**

|  |  |  |  |
| --- | --- | --- | --- |
|  | Процена.  2017. | Пројекц.  2018. | Пројекц.  2019. |
|
| БДП, годишње стопе реалног раста, % | 1,8 | 3,5 | 3,5 |
| Реални раст појединих компоненти БДП, % |  |  |  |
| Лична потрошња | 0,2 | 2,2 | 2,9 |
| Државна потрошња | 0,8 | 2,6 | 2,3 |
| Инвестиције | 6,6 | 5,7 | 4,9 |
| Инфлација, просек периода, у % | 2,8 | 3,0 | 3,0 |

**СМЕРНИЦЕ ЗА ПРИПРЕМУ БУЏЕТА**

**ОПШТИНЕ ГОРЊИ МИЛАНОВАЦ ЗА 2018. ГОДИНУ**

Сагледавајући привредна кретања у 2017. години, полазећи од тога да je Фискалнoм стратегијoм за 2017. годину са пројекцијама за 2018. и 2019. годину предвиђено да ће у 2018. години стопа реалног раста БДП-а износити 3,5%, као и раст потрошачких цена од 3,0%, ниво упослености у привреди и јавном сектору, а сагласно одредбама члана 40. Закона о буџетском систему, буџетски корисници општине Горњи Милановац су у обавези да се при изради предлога финансијског плана за 2018. годину придржавају следећег:

1. Основ политике планирања прихода и расхода за 2018. годину мора бити у складу са реалним пројекцијама буџета општине за 2017. годину.

2. При изради предлога финансијских планова за 2018. годину, корисници буџета треба да планирају расходе и издатке до нивоа утврђених овим Упутством, водећи рачуна при томе уговореним обавезама и донетим одлукама од стране Скупштине општине, односно надлежног органа општине Горњи Милановац.

3. Ради сагледавања могућности буџета општине Горњи Милановац за 2018. годину и наредне две године, даје се следећа пројекција прихода и примања:

|  |  |  |  |  |  |
| --- | --- | --- | --- | --- | --- |
| Екон.  клас. | Опис прихода | Процена | Пројекција | | |
| 2017 | 2018 | 2019 | 2020 |
| 711 | Порез на доходак, добит и капит. добитке | 592.884.000 | 639.600.000 | 640.000.000 | 650.000.000 |
| 713 | Порез на имовину | 204.000.000 | 208.000.000 | 210.000.000 | 215.000.000 |
| 714 | Порез на добра и услуге | 36.600.000 | 38.500.000 | 39.000.000 | 40.000.000 |
| 716 | Други порези | 22.000.000 | 22.000.000 | 22.000.000 | 22.000.000 |
| 730 | Донације и трансфери | 231.797.000 | 225.000.000 | 225.000.000 | 225.000.000 |
| 741 | Приходи од имовине | 66.500.00 | 72.084.000 | 73.000.000 | 74.000.000 |
| 742 | Приходи од продаје добара и услуга | 94.983.000 | 75.000.000 | 77.000.000 | 80.000.000 |
| 743 | Новчане казне и одузета имовин корист | 15.400.000 | 16.000.000 | 16.000.000 | 16.000.000 |
| 744 | Добровољни трансфер од физ. и правних лица | 18.150.000 | 20.000.000 | 22.000.000 | 25.000.000 |
| 745 | Мешовити и неодређени приходи | 11.300.000 | 11.000.000 | 11.000.000 | 11.000.000 |
| 770 | Меморандумске ставке за рефундацију расход | 600.000 | 600.000 | 500.000 | 500.000 |
| 810 | Примања од продаје основних средстава | 1.500.000 | 1.500.000 | 1.600.000 | 2.000.000 |
| 91 | Примања од задуживања | - | - | - |  |
| **СВЕГА** | | 1.295.713.000 | 1.329.284.000 | 1.337.100.000 | 1.360.500.000 |

4. Планирање расхода за плате и накнаде запослених у складу са колективним уговором (плате, отпремнине, превоз, социјална давања и др.), треба вршити крајње рационално.

5. Расходе по основу куповине роба и услуга треба планирати на нивоу 2017. године (ограничења услуге репрезентације, поклона, службених путовања, контрола дневница, фиксне и мобилне телефоније и др.) и они се могу планирати само ако су у функцији обављања изворних и поверених послова у складу са Законом односно актом оснивача.

6. Набавка роба и услуга и капитална улагања (зграде, опрема) морају бити у складу са Законом о јавним набавкама. У 2018. години расходи на терет буџета неће се извршавати уколико не постоји план јавних набавки.

**Преглед обима средстава**

Правни основ за утврђивање предлога обима средстава у финансијским плановима директних и индиректних корисника средстава буџета локалне власти садржан је у члану 40. тачка 4. Закона о буџетском систему.

Лимити расхода за буџетске кориснике општине Горњи Милановац за 2018. годину, дати су на бази сагледавања потребних средстава за рад и функционисање буџетских корисника, створених обавеза и могућности смањења појединих расхода у оквиру директних и индиректних буџетских корисника, као и најављених законских прописа од стране Владе Републике Србије, а које ће бити у смислу растерећења привреде, односно смањења појединих јавних прихода.

**Преглед лимита укупних расхода буџетских корисника у 2018, 2019 и 2020. из извора финансирања 01 – приходи из буџета**

(у 000 дин)

|  |  |  |  |  |  |
| --- | --- | --- | --- | --- | --- |
| **Р.б** | **БУЏЕТСКИ КОРИСНИК** | **Осн буџет**  **за 2017** | **Укупни лимити из буџета** | | |
| **2018. год** | **2019. год** | **2020. год** |
| 1. | Скупштина општине | 13.930 | 14.080 | 14.100 | 15.000 |
| 2. | Председник општине | 113,710 | 124.402 | 125.000 | 126.000 |
| 3. | Општинско веће | 3.300 | 3.500 | 3.500 | 3.500 |
| 4.0 | **Општинска управа,**  **Програм 15 - Локална самоуправа** | **318.870** | **331.739** | **334.000** | **347.000** |
| *4.01* | *Општинска управа, Програм 15 – Лок самоуправа, функ - опште услуге* | *204.870* | *215.220* | *217.000* | *217.000* |
| *4.02* | *Општинска управа, Програм 15 – Лок самоуправа, функ - Развој заједн.* | *114.000* | *116.519* | *117.000* | *130.000* |
| 4.1 | Општинска управа,  Програм 2 - Комунална делатност | 79.310 | 78.622 | 80.000 | 80.190 |
| 4.2 | Општинска управа  Програм 5 – Развој пољопривреде | 50.000 | 50.000 | 50.000 | 50.000 |
| 4.3 | Општинска управа,  Програм 6 - Заштита животне сред. | 17.020 | 13.200 | 13.500 | 13.500 |
| 4.4 | Општинска управа,  Програм 7 - Организација саобраћаја и саобраћајна инфраструктура | 177.340 | 166.240 | 169.190 | 172.000 |
| 4.5 | Општинска управа,  Програм 11- Социјална и дечја зашт. | 17.700 | 25.941 | 26.000 | 26.000 |
| 4.6 | Фонд за заштиту животне средине | 13.000 | 13.000 | 13.000 | 13.000 |
| 5. | Месне заједнице | 8.473 | 9.966 | 9.800 | 9.800 |
| 6. | Дом здравља | 10.000 | 34.750 | 34.750 | 34.750 |
| 7. | Апотека | - | 6.000 | 6.000 | 6.000 |
| 8. | Основно образовање | 103.360 | 107.460 | 107.460 | 107.460 |
| 9. | Средње образовање | 32.000 | 32.000 | 32.000 | 32.000 |
| 10. | Стипендије студената | 8.000 | 8.000 | 8.000 | 8.000 |
| 11. | Предшколска установа | 158.500 | 162.700 | 162.700 | 162.700 |
| 12. | Центар за социјални рад | 15.500 | 12.528 | 12.500 | 12.500 |
| 13. | Културни центар | 27.000 | 28.107 | 28.200 | 28.200 |
| 14. | Библиотека | 15.440 | 15.540 | 15.500 | 15.500 |
| 15. | Музеј рудничко-таковског краја | 21.800 | 22.589 | 22.600 | 22.600 |
| 16. | Туристичка организација | 7.100 | 7.500 | 7.500 | 7.500 |
| 17. | ЈКП „Горњи Милановац“ | 30.000 | 30.000 | 30.000 | 30.000 |
| 18. | ЈП „Рзав“ | 5.000 | 5.900 | 6.000 | 6.000 |
| 19. | ЈП за изградњу општине Гор Милан. | 4.400 | 5.000 | 5.000 | 5.000 |
| 20. | Установа „Спортско-рекреат. центар“ | 16.500 | 17.300 | 17.300 | 17.300 |
| 21. | Општинско правобранилаштво | 1.730 | 3.500 | 3.500 | 4.000 |
| **УКУПНО :** | | **1.268.983** | **1.329.284** | **1.337.100** | **1.360.500** |

**Поступак и динамика припреме буџета локалне власти и предлога финансијских планова корисника средстава буџета локалне власти**

Предлог финаснијског плана за 2018. годину мора да представља процену финансијских потреба корисника буџетских средстава, као и извора средстава из којих ће се ове потребе финансирати.

Корисници буџетских средстава израђују предлоге финансијских планова за буџетску годину са пројекцијама за наредне две фискалне године, без обзира да ли се капитални пројекти уговарају фазно по годинама или корисник преузима обавезе по уговору који захтева плаћање у више година.

Посебно је важно да буџетски корисници у предлогу свог финансијског плана, осим буџетских, искажу и **друге изворе финансирања** (сопствени приходи, донације и сл.). Услов за коришћење остварених сопствених прихода за одређену намену биће да је расход планиран у буџету.

**Предлог финансијског плана обухвата:**

1)Расходе и издатке за 2018. године и две наредне године, исказане по економској класификацији (у складу са обрасцима који су саставни део овог упутства), као и по програмској класификацији;

2) Детаљно писано образложење расхода и издатака, као и извора финансирања;

3) Детаљно писану израду програмског дела буџета;

4) Предлог капиталних пројеката (по обрасцу који је саставни део овог упутства);

5) Предлог пројеката развојне помоћи ЕУ који се планирају у 2018. години, односно пројекти који ће бити реализовани у 2018. години и две наредне године (предлог доставити у слободној форми са следећим обавезним елементима: назив пројекта, циљ пројекта, опис пројекта, буџет пројекта, финансијско учешће у пројекту, рокови почетка изавршетка пројекта, носилацпројекта и партнери);

6) **извештај о учинку програма за првих шест месеци 2017. године.**

**Предлог финансијских планова мора да** **садржи образложење општег дела финансијског плана и програмске информације.**

Чланом 28. Закона о буџетском систему систему дефинисано је да „**Програмске информације** из става 5. тачка 2) овог члана садрже описе програма, програмских активности и пројеката корисника буџетских средстава, циљеве који се желе постићи у средњорочном периоду спровођењем програма, програмских активности и пројеката, као и показатеље учинка за праћење постизања наведених циљева.

Упућујемо кориснике буџета Општине Горњи Милановац да се Упутство за припрему програмског буџета се може наћи на сајту Министарства финансија **(www.mfin.gov.rs),** као и на сајту **СКГО (www.skgo.org).**

Нарочито је потребно обратити пажњу на **шифарник** програма, програмских активности ипројеката који су дати у прилогу тог упутства.

Предлог финансијских планова буџетских корисника за 2018. годину садржи следеће табеле и обрасце:

**1) Табела 1. - Програм**

**2) Табела 2. - Програмска активност**

**3) Табела 3. - Пројекат**

**4) Табела 4. - Захтев за додатна средства – програмска активност/пројекат**

**5) Табела 5. - Плате и број запослених, укључујући табеле Т1, Т2, Т3, Т4, Т5, Т6 и Т7**

**7) Табела 6. - Преглед капиталних пројеката за период од 2018 - 2020. године**

**8) Прилог 1. - Образац за полугодишњи извештај о учинку програма, програмске активности и пројеката за 2017. годину**

**9) Писано образложење за сваки појединачни захтев рашчлањено по контима.**

Мора се још једном нагласити је чланом 31. Закона о буџетском системупредвиђено да предлог финансијског планамора дасадржи **извештај о учинку програма за првих шест месеци текуће године.**

У табели 4. дата је могућност за исказивање з**ахтева за додатна средства** за текуће активности или нове пројекте који не могу бити усклађени са ограничењем средстава за текуће активности, са предлогом приоритета, које треба размотрити у поступку доношења буџета.

**Захтев за додатна средства састоји се из писмeног објашњења и финансијског захтева.**

**Средства за плате** у 2018. години треба планирати полазећи од плата исплаћених за јул 2017.године. Приликом утврђивања масе средстава за плате у 2018. години буџетски корисници треба да пођу од постојећег броја запослених.

У систему јавног сектора обухваћен је и систем локалне самоуправе који чине органи јединице локалне самоуправе, јавне службе, јавна предузећа, правна лица основана од стране тих предузећа, привредна друштва и друге организације које у систему локалне самоуправе имају обавезу пријављивања података о запосленима у Регистар, односно запослени чије се плате, односно зараде финансирају из буџета локане самоуправе.

На основу члана 6. Закона о начину одређивања максималног броја запослених у јавном сектору и става 7. тачка 109. Одлуке о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2015. годину, Скупштина општине Горњи Милановац донела је Oдлуку о максималном броју запослених на неодређено време у органима општине Горњи Милановац, јавним предузећима и установама чији је оснивач општина Горњи Милановац за 2015. годину („Сл.гласник општине Горњи Милановац“, бр. 27/2015, 28/2016 и 2/2017). Овом одлуком, утврђен је конкретно максималан број запослених понаособ за сваки организациони облик који се налази у систему јединице локалне самоуправе (органима општине, јавним предузећима и установама чији је оснивач општина Горњи Милановац), а на укупном нивоу од **498 запослених.**

**Влада Републике Србије донела је 20. јуна 2017. године Одлуку о максималном броју запослених на неодређено време у систему државних органа, систему јавних служби, и систему локалне самоуправе за 2017. годину којом је утврђено да максималан број запослених** на неодређено време у систему локалне самоуправе **општине Горњи Милановац износи 491.**

Програм оптимизације јавног сектора у периоду 2015 - 2018. године као једна од основних компоненти структурних реформи јавног сектора требало би да покаже на који начин, којом динамиком и мерама се може спровести смањење броја запослених, а да се не наруши делотворност и функционисање система државне управе и да се кроз функционално и организационо реструктуирање изврши реорганизација јавног сектора. То подразумева и у 2018. године процес рационализације тј. смањења броја запослених, имајући у виду обавезу да у периоду 2015-2018. јавну потрошњу годишње треба смањити за 5%.

**Планирање издатака капиталног пројекта**

Ради ефикаснијег планирања и припреме, поступајући у складу са законским одредбама, корисници буџетских средстава дужни су да органу надлежном за послове финансија доставе планиране капиталне пројекте за буџетску и наредне две године, приказане у табели (Табеле 6. и 6а. Преглед капиталних пројеката који се даје у Прилогу). У наведеним табелама, корисници су у обавези да искажу планиране издатке за капиталне пројекте по годинама који се односе на изградњу и капитално одржавање, по контима на трећем и четвртом нивоу, и то:

1. издатке за израду пројектно-техничке документације на конту 5114 (осим уколико је иста већ израђена);
2. издатке за експропријацију земљишта на конту 5411;
3. издатке за извођење радова на изградњи, односно извођење радова на капиталном одржавању на контима 5112 и 5113;
4. издатке за ангажовање стручног надзора на конту 5114 (осим уколико исти нису планирани од стране инвеститора или на неки други начин).

У циљу реалног планирања издатака капиталног пројекта, неопходно је да корисници образложе тренутни статус дозвола и сагласност (локацијска, грађевинска дозвола, сагласности одговарајућих јавних предузећа) које су неопходне за почетак извођења радова. Корисници су дужни да планирају расходе, који су у вези са добијањем ових дозвола и сагласности, на одговарајућим контима.

Такође, на основу свеобухватне процене потреба, пројекте је потребно рангирати по приоритетима, у складу са усвојеним стратешким документима, водећи рачуна да приоритет у финансирању имају већ започети пројекти.

Чланом 22. Закона о буџетском систему дефинисано је да Одлука о буџету и финансијски план директног, односно индиректног корисника буџетских средстава садржи **план сопствених прихода**, као и план њиховог трошења.

**Напомене везане за попуњавање табелa:**

* Табеле се достављају у штампаном облику, са печатом и потписом функционера буџетског корисника;
* У табелама се попуњавају само бела поља;
* Не уносе се зарези, односно тачке, с обзиром да су поља форматирана тако да се ови сепаратори аутоматски додељују по уношењу цифре.

**Упутство и табеле** можете преузети са сајта [**www.gornjimilanovac.rs**](http://www.gornjimilanovac.rs) под називом Упутство за припрему буџета општине Горњи Милановац за 2018. годину.

Рок за достављање предлога финансијских планова директних и индиректних корисника Одељењу за финансије, рачуноводство и локалну пореску администрацију је **1. септембар 2017. године.**

**НАПОМЕНА:** По усвајању Фискалне стратегије за 2018. годину са пројекцијама за 2019. и 2020. годину од стране Владе Републике Србије и доношењу **Упутства за припрему одлуке о буџету локалне власти за 2018. годину**, који садрже конкретне параметре за утврђивање висине појединих врста расхода, пре свега, плата, као и осталих мера које утичу на јавну потрошњу, сви буџетски корисници биће благовремено обавештени, како би приступили евентуалним изменама и допунама предлога финансијских планова.

Број: 4-04-400-115/2017

31. јул 2017. године

Горњи Милановац

НАЧЕЛНИК

Одељења за финансије, рачуноводство и

локалну пореску администрацију

Александра Милошевић

НАЧЕЛНИК

ОПШТИНСКЕ УПРАВЕ

Александар Јевтовић